钦定古今图书集成/明伦汇编/家范典/第106卷 > 春秋四传 > 《答枣腆诗》晋·欧阳建
## 钦定古今图书集成/明伦汇编/家范典/第106卷 > 春秋四传 > 《答枣腆诗》晋·欧阳建

按：建，石崇甥。此诗文义是《赠石季伦艺文》，云《答枣腆诗》，或误也。

于铄我舅，明德塞违。俾捍东藩，在徐之邳。载播其惠，
载扬其威。济宽以猛，方夏以绥。光启先业，增曜重晖。
咨余冲人，艰苦攸离。过庭无闻，顽固匪移。实赖兹诲，
导之轨仪。仰遵嘉训，俯蹈明规。如葛斯蔓，如樛斯垂。
我遘君子，仰之弥高。岩岩其高，即之惟温。居盈思冲，
在贵忘尊。纵酒嘉䜩，自明及昏。无幽不研，靡奥不论。
‘人乐其量，士感其敦’。